பீகாரில் தொடர்ந்து ஆளும் கட்சியாகவும், பா.ஜ.க.வின் நீண்ட கால நட்புக் கட்சியாகவும் கருதப்படுகின்ற நிதீஷ் குமாரின் ஐக்கிய ஜனதா தளம் கட்சி கடந்த முறை அக்கூட்டணியில் இருந்து வெளியேறி தனித்துப் போட்டியிட்டது. ஆனால், அதே கட்சி தற்போது தேசிய ஜனநாயகக் கூட்டணியில் மீண்டும் இணைந்துவிட்டது. இதையடுத்து, நிதீஷ் கட்சிக்கு கௌரவமிக்க இடங்களை ஒதுக்க வேண்டிய நிர்பந்தம் பா.ஜ.க. ஏற்பட்டுள்ளது. அந்த வகையில், பா.ஜ.க. தலைவர் அமித் ஷாவும், நிதீஷ் குமாரும் அண்மையில் சந்தித்துப் பேச்சுவார்த்தை நடத்தினர். அதில், இரு கட்சிகளும் சமமான எண்ணிக்கையில் போட்டியிடுவது என்றும், மீதமுள்ள இடங்களை கூட்டணிக் கட்சிகளுக்கு ஒதுக்குவது என்றும் முடிவு செய்யப்பட்டதாக தகவல்கள் வெளியாகின.